Gramančia
Gramančia – kairysis Akmenos upės intakas. Išteka Tuščių kaime, teka pietvakarių kryptimi Tauragės rajone, Pagramančio miestelyje įteka į Akmeną, 3 km nuo jos žiočių į Jūrą. Didžioji dalis upės įeina į Pagramančio regioninį parką. Upėvardis galbūt kilęs nuo gramėti („smarkiai bėgti“) arba gramantas („grumstas, luitas, didelis gabalas, griozdai“). Antras variantas tikėtinesnis, nes žinomas Tauragės krašte.